Beichmann
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Beichmann er en norsk slekt, opprinnelig fra Danmark. Slekten kom til Norge med oberstløytnant Ulrich Friderich Beichmann (ca. 1700–1774), som var far til oberstløytnant Hans Ulrich Beichmann (1730–1812) og oberstløytnant Christian Frederik Beichmann (1745–1821).
Hans Ulrich Beichmanns sønn, generalmajor Frederik Valdemar Nikolai Beichmann (1783–1855), var far til generalmajor, tollkasserer, kammerherre Johan Diderik Schlømer Beichmann (1820–1888). Hans sønn, byfogd i Trondheim Frederik Valdemar Nikolai Beichmann (1859–1937), ble i sitt ekteskap med journalisten Edle Hartmann (1862–1946) far til blant andre generalmajor Johan Didrik Schlömer Beichmann (1886–1966), sjef for Hærens overkommando 1942–1945, og hans sønn var sorenskriver, tidligere sysselmann på Svalbard Frederik Valdemar Nikolai Beichmann (1924–2002).Sønnesønn av oberstløytnant Christian F. Beichmann var generalløytnant Peter Sofus Marius Elias Beichmann (1820–1909), kommandant på Akershus, som var far til politimester i Christiania Frithjof Bernt Beichmann (1852–1922) og til portrettmaleren Ragnhild Beichmann (1854–1917). Les mer i Store norske leksikon genealogi